钦定古今图书集成/明伦汇编/氏族典/第405卷 > 《廖用贤尚友录》 > 吕才
## 钦定古今图书集成/明伦汇编/氏族典/第405卷 > 《廖用贤尚友录》 > 吕才

按《唐书吕才传》：“才，博州清平人。天悟绝人，闻见一接
辄究其妙。侍中王珪、魏徵盛称才，召直弘文馆，参论
乐事。擢累太常博士。诏造《方域图》及《教飞骑战陈图》，
屡称旨，擢太常丞。麟德中，以太子司更大夫卒。子方
毅，七岁能诵经，太宗闻其敏，召见，奇之，赐束帛。长为
右卫铠曹参军，母丧，哀毁卒。”